megalaa/coptic-corpora huggingface dataset:
Text: Life of Onnophrius part 1
Coptic: ⲡⲉⲛⲧⲁⲓⲙⲉⲉⲩⲉ ⲇⲉ ⲉⲣⲟϥ ⲁⲓⲁⲁϥ .
English: And that which I thought in my mind I carried into effect.
Text: Life of Onnophrius part 1
Coptic: ⲁⲓⲉⲓ ⲇⲉ ⲉⲃⲟⲗ ϩⲙⲡⲁⲩⲏⲧ ⲙⲙⲟⲛⲁⲭⲟⲥ . ⲁⲓⲕⲱⲧ ⲛⲁⲓ ⲛⲟⲩⲙⲁ ⲛϣⲱⲡⲉ ⲙⲁⲩⲁⲁⲧ ⲁⲓⲟⲩⲱϩ ⲛϩⲏⲧϥ .
English: I came away from the house of the monks, I built myself a habitation in a place apart, and I took up my abode therein.
Text: Life of Onnophrius part 1
Coptic: ⲁⲩⲁⲡⲥ ⲛⲣⲱⲙⲉ . ⲉⲡⲓⲧⲁⲥⲥⲉ ⲛⲁⲓ ⲛϩⲱⲃ ⲛϭⲓϫ ϣⲁⲓⲧⲁⲁⲩ ⲙⲙⲛⲧⲛⲁ ⲛⲛϣⲙⲙⲟ .
English: And men employed me, and what they gave me for the work of my hands I used to give away in charity to strangers.
Text: Life of Onnophrius part 1
Coptic: ⲡⲇⲓⲁⲃⲟⲗⲟⲥ ⲁϥⲕⲱϩ ⲙⲡⲉⲟⲩⲟⲉⲓϣ ⲉⲧⲙⲙⲁⲩ . ⲉⲡⲃⲉⲉⲕⲉ ϯϫⲡⲟ ⲙⲙⲟϥ . ⲙⲡⲙⲧⲟ ⲉⲃⲟⲗ ⲙⲡϫⲟⲉⲓⲥ ϩⲁⲡⲉⲧⲉⲓⲣⲉ ⲙⲙⲟϥ ⲛⲛϣⲙⲙⲟ . ⲙⲛⲛⲕⲟⲟⲩⲉ . ⲉⲧⲣϭⲣⲱⲱϩ . ⲉϥⲛⲁⲩ ⲉⲧϩⲉ ⲉⲧⲓⲥⲡⲟⲩⲇⲁⲍⲉ ⲉⲡⲁϩⲱⲃ ⲛϭⲓϫ .
English: At that time the Devil became envious of me, because of the wages which I was earning before the Lord in respect of what I did for strangers and for other folk who were in want; for he saw how diligent I was in manual labour,
Text: Life of Onnophrius part 1
Coptic: ⲁϥⲕⲱϩ ⲉⲣⲟⲓ ⲉⲙⲁⲧⲉ . ϩⲁⲡⲉⲧⲉⲓⲣⲉ ⲙⲙⲟϥ . ⲁϥⲃⲱⲕ ⲉϩⲟⲩⲛ ⲉⲩⲥϩⲓⲙⲉ . ⲙⲙⲟⲛⲁⲭⲏ ⲉⲥⲛⲏⲩ ϣⲁⲣⲟⲓ ⲉⲁⲥⲧⲁⲥⲥⲉ ⲛⲁⲓ ⲛϩⲉⲛϩⲱⲃ ⲛϭⲓϫ .
English: and he was exceedingly jealous of me. And he entered into a certain woman who was a nun, and who came to me, and employed me to do certain hand work,
Text: Life of Onnophrius part 1
Coptic: ⲁⲩⲱ ⲛⲧⲉⲣⲓⲟⲩⲱ ⲙⲙⲟⲟⲩ . ⲁⲓⲧⲁⲁⲩ ⲛⲁⲥ .
English: and when I had finished it I gave it to her,
Text: Life of Onnophrius part 1
Coptic: ⲁⲥϫⲟⲟⲥ ⲛⲁⲓ ⲟⲛ ⲉⲧⲃⲉϩⲉⲛⲕⲟⲟⲩⲉ . ⲁⲩⲱ ⲛⲧⲉⲣⲉⲧⲥⲩⲛⲏⲑⲓⲁ ϣⲱⲡⲉ . ⲉⲧⲣⲛⲁⲡⲁⲛⲧⲁ ⲉⲛⲉⲛⲉⲣⲏⲩ . ⲁⲡϫⲁϫⲉ ⲧⲁⲁⲥ ⲉⲡⲁϩⲏⲧ . ⲉⲧⲣⲁϫⲓϩⲱⲃ ⲛϭⲓϫ ⲛⲧⲟⲟⲧⲥ .
English: and she talked to me about further work. And it became a customary thing for us to meet each other, and the Enemy put it into my heart to take work of the hands from her.
Text: Life of Onnophrius part 1
Coptic: ⲛⲧⲉⲣⲉⲧⲡⲁⲣϩⲏⲥⲓⲁ ⲇⲉ ϣⲱⲡⲉ . ⲁⲛⲟⲩⲉⲙⲟⲉⲓⲕ ⲙⲛⲛⲉⲛⲉⲣⲏⲩ .
English: And when we had learned to talk freely to each other we ate bread together,
Text: Life of Onnophrius part 1
Coptic: ⲁⲩⲱ ⲁⲩϩⲱⲃ ⲟⲩⲱⲛϩ ⲉⲣⲟⲛ . ⲉⲡϩⲁⲉ ⲇⲉ ⲁⲛϯⲛⲁⲁⲕⲉ ⲙⲡⲙⲟⲩ ⲁⲛϫⲡⲟ . ⲛⲧⲁⲛⲟⲙⲓⲁ .
English: and the affair continued to grow until at last we brought forth death, and produced iniquity.
Text: Life of Onnophrius part 1
Coptic: ⲛⲧⲉⲣⲓϩⲉ ⲇⲉ ⲉⲃⲟⲗ ⲛⲙⲙⲁⲥ . ϩⲛⲟⲩⲙⲛⲧⲁⲧϩⲏⲧ . ⲁⲛϭⲱ ϩⲛϯⲁⲛⲟⲙⲓⲁ ⲛⲥⲟⲟⲩ ⲛⲉⲃⲟⲧ .
English: And when once I had fallen with her into folly we remained in this wicked state for six months.
Text: Life of Onnophrius part 1
Coptic: ⲙⲛⲛⲥⲱⲥ ⲁⲓⲙⲉⲉⲩⲉ ⲉⲃⲟⲗ ϩⲙⲡⲁϩⲏⲧ . ⲉⲡⲉⲛⲧⲁⲓⲁⲁϥ ⲁⲓⲣϩⲧⲏⲓ . ⲁⲓⲣⲓⲙⲉ ⲉⲙⲁⲧⲉ ⲁⲩⲱ ⲁⲓϣⲱⲡⲉ . ϩⲛⲟⲩⲁϣⲁϩⲟⲙ
English: Afterwards I meditated in my heart upon what I had done, and I grieved, and wept exceedingly, and I was always heaving sighs.
Text: Life of Onnophrius part 1
Coptic: ⲁⲓⲙⲉⲉⲩⲉ ⲉⲃⲟⲗ ϩⲙⲡⲁϩⲏⲧ ⲉⲡⲉⲛⲧⲁⲓⲁⲁϥ ⲁⲓⲣ ϩⲧⲏⲓ . ⲁⲓⲣⲓⲙⲉ ⲉⲙⲁⲧⲉ . ⲁⲩⲱ ⲁⲓϣⲱⲡⲉ ⲉⲓϣⲟⲟⲡ ϩⲛⲟⲩⲁϣⲁϩⲟⲙ .
English: Afterwards I meditated in my heart upon what I had done, and I grieved, and wept exceedingly, and I was always heaving sighs.
Text: Life of Onnophrius part 1
Coptic: ⲁⲓⲙⲉⲉⲩⲉ ⲉⲃⲟⲗ ϩⲙⲡⲁϩⲏⲧ . ⲙⲁⲩⲁⲁⲧ ϫⲉⲕⲁⲛ ⲡϩⲟⲟⲩ ⲕⲁⲛ ⲣⲁⲥⲧⲉ ⲧⲛⲁⲙⲟⲩ ⲁⲩⲱ ⲥⲉⲛⲁⲕⲟⲗⲁⲍⲉ ⲙⲙⲟⲛ ϩⲛⲕⲟⲗⲁⲥⲓⲥ ⲉⲩⲛⲁϣⲧ . ⲡϭⲁϩϭϩ ⲛⲛⲟⲃϩⲉ ⲁⲩⲱ ⲡⲕⲁⲕⲉ ⲉⲧϩⲓⲃⲟⲗ . ⲡⲕⲱϩⲧ ⲛⲁⲧⲱϣⲙ . ⲙⲛⲡϥⲛⲧ ⲛⲁⲧⲛⲕⲟⲧⲕ . ⲉⲧⲟⲩⲱⲙ ⲛⲥⲁⲧⲉⲯⲩⲭⲏ .
English: And I thought in my heart when I was alone, saying, ‘If I were to die to-day or to-morrow they would punish us with a severe punishment, with the gnashing of teeth, and with outer darkness, and with the fire that cannot be quenched, and with the worm that never sleepeth, and that devoureth the soul.
Text: Life of Onnophrius part 1
Coptic: ⲧⲱⲟⲩⲛ ⲙⲁⲣⲟⲛ ⲉⲃⲟⲗ ϩⲙⲡⲉⲓⲙⲁ .
English: Rise up, let us escape from this place,
Text: Life of Onnophrius part 1
Coptic: ⲙⲁⲣⲟⲛ ⲉⲡϫⲁⲓⲉ .
English: let us get away into the desert.'
Text: Life of Onnophrius part 1
Coptic: ⲁⲛⲟⲕ ⲇⲉ ⲁⲓⲣϩⲛⲁⲓ ⲙⲡⲱⲧ ⲛⲧⲟⲟⲧϥ ⲙⲡⲛⲟⲃⲉ .
English: And I wished to escape from the sin.
Text: Life of Onnophrius part 1
Coptic: ⲁⲓⲧⲱⲟⲩⲛ ⲁⲓⲉⲓ ⲉⲃⲟⲗ . ⲁⲓⲃⲱⲕ ⲉϯⲉⲣⲏⲙⲓⲁ .
English: And I rose up and came forth, and I departed into the desert,
Text: Life of Onnophrius part 1
Coptic: ⲁⲩⲱ ⲁⲓⲗⲟ ϩⲁϩⲛⲁⲩ ⲛⲓⲙ . ⲛⲧⲉⲧⲉⲥϩⲓⲙⲉ ⲉⲧⲙⲙⲁⲩ .
English: and I have never been with that woman since I have been here.
Text: Life of Onnophrius part 1
Coptic: ⲁⲓϭⲓⲛⲉ ⲛϯⲡⲩⲅⲏ ⲙⲙⲟⲟⲩ ⲙⲛⲧⲉⲓⲃⲛⲛⲉ ⲙⲛⲡⲉⲓⲥⲡⲩⲗⲁⲓⲟⲛ .
English: And I found this spring- of water, and this palm tree, and this cave.
Text: Life of Onnophrius part 1
Coptic: ϣⲁⲣⲉⲧⲉⲓⲃⲛⲛⲉ ⲧⲁⲩⲉⲙⲛⲧⲥⲛⲟⲟⲩⲥ ⲛⲗⲟⲟⲩ ⲛⲃⲛⲛⲉ . ⲕⲁⲧⲁⲣⲟⲙⲡⲉ . ⲟⲩⲗⲟⲟⲩ ⲕⲁⲧⲁⲉⲃⲟⲧ .
English: This palm-tree yieldeth twelve bunches of dates each year, a bunch for each month,
Text: Life of Onnophrius part 1
Coptic: ⲡⲉⲓⲗⲟⲟⲩ ϭⲉ ⲛⲃⲛⲛⲉ ϣⲁϥⲣⲱϣⲉ ⲉⲣⲟⲓ ⲕⲁⲧⲁⲉⲃⲟⲧ .
English: and one bunch of dates is sufficient to last me for the month.
Text: Life of Onnophrius part 1
Coptic: ⲙⲛⲗⲁⲁⲩ ϭⲉ ϣⲟⲟⲡ ⲛⲁⲓ ⲟⲩⲇⲉ ϩⲃⲥⲱ . ⲟⲩⲇⲉ ⲧⲣⲟⲫⲏ ⲛⲟⲉⲓⲕ .
English: I possess nothing, neither raiment nor the food of bread.
Text: Life of Onnophrius part 1
Coptic: ⲡⲁϥⲱ ⲇⲉ ⲁϥⲁⲩⲝⲁⲛⲉ . ⲁⲩⲱ ⲛⲁϩⲟⲉⲓⲧⲉ ⲁⲩⲧⲁⲕⲟ ⲉⲡⲧⲏⲣϥ .
English: My hair increaseth, and as my clothes were worn out utterly long ago,
Text: Life of Onnophrius part 1
Coptic: ⲁⲓϩⲱⲃⲥ ϭⲉ ⲙⲡⲙⲁ ⲉⲧⲉϣϣⲉ . ⲉϩⲟⲃⲥϥ ϩⲙⲡⲁϥⲱ .
English: I clothe myself, as is most seemly, with the raiment of my hair.
Text: Life of Onnophrius part 1
Coptic: ⲁⲩⲱ ⲉⲓⲥ ⲙⲁⲁⲃⲉ ⲛⲣⲟⲙⲡⲉ . ϫⲓⲛⲧⲁⲓⲉⲓ ⲉⲡⲉⲓⲙⲁ . ⲉⲣⲉⲡⲁⲏⲣ ϯ ⲛⲁⲓ ⲛⲟⲩⲕⲣⲁⲥⲓⲥ . ⲉⲥϣⲏϣ ⲁⲩⲱ ⲙⲡⲓⲟⲩⲉⲙⲟⲉⲓⲕ ⲉⲡⲧⲏⲣϥ .
English: And behold, it is thirty years since I came to this place, and the climate thereof bestoweth upon me health uniformly. And I never eat bread.'
Text: Life of Onnophrius part 1
Coptic: ⲁⲓϫⲛⲟⲩϥ ϫⲉⲁⲣⲁ ⲧⲁⲣⲭⲏ . ⲛⲧⲁⲕⲉⲓ ⲉⲡⲉⲓⲙⲁ ⲁⲕϩⲓⲥⲉ ⲧⲱⲛⲟⲩ .
English: And I asked him, 'At first when thou didst come to this place, didst thou suffer greatly?'
Text: Life of Onnophrius part 1
Coptic: ⲡⲉϫⲁϥ ⲛⲁⲓ . ϫⲉⲁϩⲉ ⲁⲓϩⲓⲥⲉ ⲧⲱⲛⲟⲩ . ⲱ ⲡⲁϣⲏⲣⲉ . ϩⲱⲥⲧⲉ ⲛⲛⲁϣⲛⲟϫⲧ . ⲉⲡⲕⲁϩ ⲉⲧⲃⲉⲡⲙⲕⲁϩ ⲛϩⲏⲧ . ϩⲱⲥⲧⲉ ⲛⲛⲁⲉϣⲛⲟϫⲧ . ⲉⲡⲕⲁϩ ⲉⲧⲃⲉⲡⲙⲕⲁϩ ⲛϩⲏⲧ . ⲉⲓⲱϣ ⲉϩⲣⲁⲓ ⲉⲡϫⲟⲉⲓⲥ ⲉⲧⲃⲉⲛⲁⲛⲟⲃⲉ ⲉⲧⲟϣ .
English: And he said unto me, 'Yea, I did suffer greatly, so much so in fact that sometimes through the intensity of my sorrow I used to throw myself on the ground, and cry up to God because of my manifold sins.
Text: Life of Onnophrius part 1
Coptic: ⲁⲓϩⲓⲥⲉ ⲇⲉ ⲟⲛ ϩⲛⲟⲩⲛⲟϭ ⲙⲙⲟⲕϩⲥ . ⲉⲧⲃⲉⲡⲉⲧⲕⲁⲥ ⲉⲧϩⲓϫⲱⲓ
English: And I also suffered great pain through an infirmity which was upon me.
Text: Life of Onnophrius part 1
Coptic: ⲁⲓϭⲱϣⲧ ⲇⲉ ⲁⲓⲛⲁⲩ ⲉⲩⲣⲱⲙⲉ ⲉϥϩⲁⲉⲟⲟⲩ ⲉⲙⲁⲧⲉ ⲁϥⲁϩⲉⲣⲁⲧϥ ϩⲁϩⲧⲏⲓ
English: [One day] I looked and I saw a man who was exceedingly splendid standing by me,
Text: Life of Onnophrius part 1
Coptic: ⲡⲉϫⲁϥ ⲛⲁⲓ ϫⲉⲉⲕϣⲱⲛⲉ ⲉⲟⲩ .
English: and he said unto me, “In what part of the body art thou ill?”
Text: Life of Onnophrius part 1
Coptic: ⲁⲛⲟⲕ ⲇⲉ ⲁⲧⲁϭⲟⲙ ⲉⲓ ⲉⲣⲟⲓ ⲛⲟⲩⲕⲟⲩⲓ ⲡⲉϫⲁⲓ ⲛⲁϥ . ϫⲉⲡϫⲟⲉⲓⲥ ⲉⲓϣⲓⲛⲉ ⲉⲡⲁϩⲏⲡⲁⲣ .
English: And my strength returned unto me a little, and I said unto him, “I am ill in my liver.”
Text: Life of Onnophrius part 1
Coptic: ⲡⲉϫⲁϥ ⲛⲁⲓ ϫⲉⲙⲁ ⲧⲥⲁⲃⲟⲓ ⲉⲡⲙⲁ ⲉⲧⲕϣⲱⲛⲉ ⲉⲣⲟϥ .
English: And he said unto me, “Shew me the place wherein thou art ill,”
Text: Life of Onnophrius part 1
Coptic: ⲁⲓⲧⲥⲁⲃⲟϥ ⲇⲉ ⲉⲡⲁϩⲏⲡⲁⲣ ⲉⲧϣⲱⲛⲉ .
English: and I shewed him the place where my liver was in pain.
Text: Life of Onnophrius part 1
Coptic: ⲁϥⲥⲟⲃⲧⲛ ⲛⲧⲉϥϭⲓϫ ⲉⲃⲟⲗ ⲉⲣⲟⲓ ⲉⲣⲉⲛⲉϥⲧⲏⲏⲃⲉ ⲧⲁⲗⲏⲩ ⲉϫⲛⲛⲉⲩⲉⲣⲏⲩ ⲁϥⲡⲉϩⲡⲁⲥⲡⲓⲣ ⲛⲧϩⲉ ⲛⲟⲩⲥⲏϥⲉ . ⲁⲩⲱ ⲁϥⲉⲓⲛⲉ ⲉⲃⲟⲗ ⲙⲡⲁϩⲏⲡⲁⲣ ⲁϥⲧⲥⲁⲃⲟⲓ ⲉⲛⲉⲡⲗⲩⲅⲏ . ⲉⲩϩⲓⲱⲱϥ .
English: And he stretched out his hand upon me, and his fingers rested upon each other, and he made an opening between mⲩ ribs as with a sword (or, knife), and he brought forth my liver, and he shewed me the wounds that were in it,
Text: Life of Onnophrius part 1
Coptic: ⲁϥϩⲟⲕⲟⲩ ⲁϥϯ ⲛⲛⲉⲩⲟⲩⲁⲙⲟⲙⲉ ⲉⲩⲧⲟⲉⲓⲥ . ⲁϥϯ ⲟⲛ ⲙⲡⲁϩⲏⲡⲁⲣ . ⲉⲡⲉϥⲙⲁ ⲛⲕⲉⲥⲟⲡ .
English: and he relieved the pains in them, and bound the wounds up, and he put my liver back into its place again.
Text: Life of Onnophrius part 1
Coptic: ⲁⲩⲱ ⲁϥⲥⲗⲟϭⲗϭ ⲉϫⲙⲡⲁⲥⲱⲙⲁ ϩⲛⲛⲉϥϭⲓϫ . ⲁϥⲧⲱϭⲉ ⲙⲡⲙⲁ ⲛⲧⲁϥⲡⲁϩϥ ⲉϫⲛⲛⲉϥⲉⲣⲏⲩ .
English: And he rubbed my body lightly with his hands, and he rejoined the sides of the opening which he had made in my side,
Text: Life of Onnophrius part 1
Coptic: ⲡⲉϫⲁϥ ⲛⲁⲓ ϫⲉⲉⲓⲥϩⲏⲏⲧⲉ ⲁⲕⲟⲩϫⲁⲓ ⲙⲡⲣⲕⲟⲧⲕ ⲉⲣⲛⲟⲃⲉ ϫⲉⲛⲛⲉⲡⲉⲧϩⲟⲟⲩ ⲉⲡⲁⲓ ϣⲱⲡⲉ ⲙⲙⲟⲕ . ⲁⲗⲗⲁ ⲁⲣⲓϩⲙϩⲁⲗ ⲙⲡϫⲟⲉⲓⲥ . ϫⲓⲛⲧⲉⲛⲟⲩ ϣⲁⲉⲛⲉϩ .
English: and he said unto me, “Behold, thou art healed. Sin not again, lest evil more severe than this come upon thee. But make thyself a servant of God from this time for ever.”
Text: Life of Onnophrius part 1
Coptic: ϫⲓⲛⲡⲉϩⲟⲟⲩ ⲉⲧⲙⲙⲁⲩ ⲁⲛⲉⲧⲙⲡⲁⲥⲁ ⲛϩⲟⲩⲛ ⲧⲏⲣⲟⲩ . ⲟⲩϫⲁⲓ ⲁⲩⲱ ⲁⲓⲗⲟ ⲉⲓϣⲱⲛⲉ ⲉⲡⲁϩⲏⲡⲁⲣ .
English: From that day all my bowels have remained in a healthy condition, and I have ceased to suffer in my liver,
Text: Life of Onnophrius part 1
Coptic: ϯϣⲟⲟⲡ ϩⲙⲡⲉⲓⲙⲁ ⲛϫⲁⲓⲉ ⲭⲱⲣⲓⲥϩⲓⲥⲉ .
English: and I have lived in this place in the desert without pains.
Text: Life of Onnophrius part 1
Coptic: ⲁϥⲧⲥⲁⲃⲟⲓ ⲇⲉ ⲉⲧⲧⲟⲉⲓⲥ ⲉⲧⲉⲣⲉⲛⲟⲩⲁⲙⲟⲙⲉ ϩⲓⲱⲱⲥ .
English: And he taught me what the medicament was wherewith he treated my liver.'
Text: Life of Onnophrius part 1
Coptic: ⲁⲓⲕⲱⲣϣ ⲇⲉ ⲉⲣⲟϥ ⲉⲧⲣⲉϥⲕⲁⲁⲧ ϩⲙⲡⲉⲥⲡⲩⲗⲁⲓⲟⲛ . ⲛⲧⲁⲓⲛⲁⲩ ⲉⲣⲟϥ ⲛϣⲟⲣⲡ .
English: And I entreated him to let me stay in the cave wherein I had seen him at first,
Text: Life of Onnophrius part 1
Coptic: ⲡⲉϫⲁϥ ⲛⲁⲓ ϫⲉⲛⲧⲕϭⲟⲙ ⲁⲛ ⲧⲉ ⲉⲧⲱⲟⲩⲛ ϩⲁⲧϩⲟⲣⲙⲏ ⲛⲛⲇⲁⲓⲙⲱⲛ ⲁⲩⲱ ⲁⲓϭⲱⲣϣ ⲉⲣⲟϥ ⲉⲧⲣⲉϥϫⲱ ⲉⲣⲟⲓ ⲙⲡⲉϥⲣⲁⲛ .
English: and he said unto me, 'Thy strength is not sufficient to enable thee to resist the attacks of the devils.' And I urged him to tell me his name,
Text: Life of Onnophrius part 1
Coptic: ⲛⲧⲟϥ ⲇⲉ ⲡⲉϫⲁϥ ⲛⲁⲓ ϫⲉϯⲙⲟⲑⲉⲟⲥ ⲡⲉ ⲡⲣⲁⲛ
English: and he said unto me, Timothy is my name.
Text: Life of Onnophrius part 1
Coptic: ⲁⲣⲓⲡⲁⲙⲉⲉⲩⲉ ϭⲉ ⲱ ⲡⲁⲥⲟⲛ ⲙⲙⲉⲣⲓⲧ ⲛⲧⲉⲡϫⲟⲉⲓⲥ ϫⲟⲕⲧ ⲉⲃⲟⲗ ϩⲙⲡⲁⲅⲱⲛ ⲉⲧⲛⲁⲛⲟⲩϥ ⲛⲧⲁϥⲧⲁϩⲙⲉⲧ ⲉⲣⲟϥ .
English: Remember me, O my beloved brother, [in thy prayers], so that the Lord may make me to bring to an end the good fight whereto He hath summoned me.'
Text: Life of Onnophrius part 1
Coptic: ⲁⲛⲟⲕ ⲇⲉ ⲁⲓⲡⲁϩⲧ ϩⲁⲛⲉϥⲟⲩⲣⲏⲏⲧⲉ ϫⲉⲉϥⲛⲁⲣⲡⲁⲙⲉⲉⲩⲉ ⲛϥⲥⲙⲟⲩ ⲉⲣⲟⲓ .
English: And I cast myself down at his feet so that he might remember and bless me.
Text: Life of Onnophrius part 1
Coptic: ⲛⲧⲟϥ ⲇⲉ ⲁϥⲥⲙⲟⲩ ⲉⲣⲟⲓ ⲉϥϫⲱ ⲙⲙⲟⲥ ϫⲉⲉⲣⲉⲡϫⲟⲉⲓⲥ ⲥⲙⲟⲩ ⲉⲣⲟⲕ . ⲛϥⲛⲁϩⲙⲉⲕ ⲛϭⲟⲣϭⲥ ⲙⲡⲇⲓⲁⲃⲟⲗⲟⲥ ⲁⲩⲱ ⲛϥⲕⲁⲁⲕ ϩⲛⲛⲉϥϩⲓⲟⲟⲩⲉ ⲧⲏⲣⲟⲩ ⲉⲧⲛⲁⲛⲱⲟⲩ ⲛⲟⲩⲟⲉⲓϣ ⲛⲓⲙ . ⲉⲕⲡⲏⲧ ⲉⲣⲁⲧⲟⲩ ⲛⲛⲉⲧⲟⲩⲁⲁⲃ .
English: And he blessed me, saying,' The Lord bless thee! May He deliver thee from the snares of the Devil, and may He set thee on all His good paths at all times, and mayest thou escape to the saints.”
Text: Life of Onnophrius part 1
Coptic: ⲛⲧⲉⲣϥⲟⲩⲱ ⲇⲉ ⲉϥⲥⲙⲟⲩ ⲉⲣⲟⲓ ⲁⲧⲁϭⲟⲙ ⲉⲓ ⲉⲣⲟⲓ . ϩⲱⲥⲧⲉ ⲉⲧⲙⲧⲣⲁⲁⲓⲥⲑⲁⲛⲉ . ⲉⲡⲧⲏⲣϥ ϫⲉϯϩⲕⲟⲉⲓⲧ . ⲏ ϯⲟⲃⲉ .
English: And when he had finished blessing me my strength came to me to such a degree that I never felt when I was hungry or when I was thirsty.
Text: Life of Onnophrius part 1
Coptic: ⲛⲧⲉⲣⲓⲛⲁⲩ ⲇⲉ ⲉϯⲛⲟϭ ⲛϣⲡⲏⲣⲉ ⲛⲧⲁⲥⲧⲁϩⲟⲓ . ⲁⲓⲧⲱⲟⲩⲛ ⲁⲓⲙⲟⲟϣⲉ . ⲉϩⲟⲩⲛ ϩⲙⲡⲧⲟⲟⲩ .
English: And when I perceived the great marvel that had come to me I rose up, and I journeyed into the mountain.
Text: Life of Onnophrius part 1
Coptic: ⲛⲧⲉⲣⲉϥⲧⲟⲟⲩ ⲇⲉ ⲛϩⲟⲟⲩ ⲟⲩⲉⲓⲛⲉ ⲁⲓϩⲓⲥⲉ ⲁⲩⲱ ⲁⲓⲡⲱⲣϣ ⲛⲛⲁϭⲓϫ ⲉϩⲣⲁⲓ ⲉⲧⲡⲉ .
English: And when four days had passed by I felt pain, and I stretched out my hands to heaven,
Text: Life of Onnophrius part 1
Coptic: ⲁⲓϣⲗⲏⲗ . ⲁⲩⲱ ⲉⲓⲥ ⲡⲣⲱⲙⲉ ⲛⲧⲁϥⲉⲓ ϣⲁⲣⲟⲓ ⲛϣⲟⲣⲡ .
English: and I prayed, and behold the man who had come unto me at first again came unto me,
Text: Life of Onnophrius part 1
Coptic: ⲁϥⲉⲓ ϣⲁⲣⲟⲓ ⲟⲛ ⲁϥϯϭⲟⲙ ⲛⲁⲓ ⲛⲧϩⲉ ⲛⲧⲉϩⲟⲩⲉⲓⲧⲉ .
English: and he gave unto me strength as at the first.
Text: Life of Onnophrius part 1
Coptic: ϩⲁⲡⲗⲱⲥ ⲁⲡⲙⲉϩϥⲧⲟⲟⲩ . ⲛϩⲟⲟⲩ ⲟⲩⲉⲓⲛⲉ . ⲉⲓⲙⲟⲟϣⲉ ⲉϩⲟⲩⲛ
English: In short, when four days had passed I journeyed on into [the desert].
Text: Life of Onnophrius part 1
Coptic: ⲛⲧⲉⲩⲛⲟⲩ ⲇⲉ . ⲁⲓϭⲱϣⲧ ⲁⲓⲛⲁⲩ ⲉⲩⲣⲱⲙⲉ . ⲙⲡⲟⲩⲉ ⲉϥⲟ ⲛϩⲟⲧⲉ ⲉⲙⲁⲧⲉ . ⲉⲣⲉⲡⲉϥϥⲱ ⲡⲟⲣϣ ⲉⲃⲟⲗ . ⲉϫⲙⲡⲉϥⲥⲱⲙⲁ . ⲛⲧϩⲉ ⲙⲡⲁⲛⲉⲓⲡⲁⲣⲧⲁⲗⲏⲥ . ⲛϥⲕⲏⲕⲁϩⲏⲩ ⲅⲁⲣ ⲡⲉ . ⲉⲣⲉϩⲉⲛϭⲱⲱⲃⲉ ϩⲱⲃⲥ ⲙⲡⲉϥⲥⲙⲟⲧ ⲛϩⲟⲟⲩⲧ .
English: And straightway I looked, and I saw a man in the distance, and he was an exceedingly terrifying object, for his hair was spread out over his body like that of a panther, and he was naked, and his privy parts were covered with leaves.
Text: Life of Onnophrius part 1
Coptic: ⲛⲧⲉⲣⲉϥϩⲱⲛ ⲉϩⲟⲩⲛ ⲉⲣⲟⲓ ⲁⲓⲣϩⲟⲧⲉ .
English: And when he had come nigh unto me I was afraid,
Text: Life of Onnophrius part 1
Coptic: ⲁⲓⲁⲗⲉ ⲉϩⲣⲁⲓ ⲉϫⲛⲟⲩⲕⲱϩ ⲛⲧⲟⲟⲩ . ϫⲉⲙⲉϣⲁⲕ ⲟⲩⲉⲓⲁ ⲛⲧⲟⲟⲩ ⲡⲉ .
English: and I went up on a pinnacle of the mountain, [thinking that] perhaps he was a man in delirium.
Text: Life of Onnophrius part 1
Coptic: ⲛⲧⲉⲣⲉϥⲉⲓ ⲇⲉ ⲁϥⲛⲟϫϥ ⲛⲟⲩⲕⲟⲩⲓ . ϩⲁⲧϩⲁⲓⲃⲉⲥ ⲛⲟⲩⲕⲱϩ ⲛⲧⲟⲟⲩ . ⲛϥⲑⲗⲓⲃⲉ ⲉⲙⲁⲧⲉ ⲉⲧⲃⲉⲛϩⲓⲥⲉ ⲉⲧϥϣⲟⲟⲡ ⲛϩⲏⲧⲟⲩ . ⲡⲉϩⲕⲟ . ⲙⲛⲡⲉⲓⲃⲉ . ⲛϥⲕⲩⲛⲇⲩⲛⲉⲩⲉ ⲉⲙⲁⲧⲉ .
English: And when he had come he cast himself down for a little time under the shadow of the pinnacle of the mountain, and he was greatly distressed because of the pain which he was suffering, and he was in great danger of dying of hunger and thirst.
Text: Life of Onnophrius part 1
Coptic: ⲁϥϥⲓ ⲇⲉ ⲛⲛⲉϥⲃⲁⲗ ⲉϩⲣⲁⲓ ⲉⲡⲕⲟⲟϩ . ⲛⲧⲟⲟⲩ . ⲁϥⲛⲁⲩ ⲉⲣⲟⲓ . ⲁϥⲙⲟⲩⲧⲉ ϫⲉⲁⲙⲟⲩ ⲉⲡⲉⲥⲏⲧ ϣⲁⲣⲟⲓ ⲡⲣⲱⲙⲉ ⲉⲧⲟⲩⲁⲁⲃ .
English: And he lifted up his eyes to the pinnacle of the mountain, and when he saw me he cried out, saying. 'Come down to me, O thou holy man.
Text: Life of Onnophrius part 1
Coptic: ⲁⲛⲟⲕ ⲇⲉ ϩⲱ ⲁⲛⲅⲟⲩⲣⲙⲛⲧⲟⲟⲩ ⲛⲧⲉⲕϩⲉ . ⲉⲓϣⲟⲟⲡ ϩⲙⲡⲉⲓϫⲁⲓⲉ . ⲉⲧⲃⲉⲛⲁⲛⲟⲃⲉ .
English: I also am a man of the mountain like unto thyself, and I am living in the desert because of my sins.'
Text: Life of Onnophrius part 1
Coptic: ⲛⲧⲟϥ ⲇⲉ ⲡⲉϫⲁϥ ⲛⲁⲓ ϫⲉⲛⲧⲕⲟⲩϣⲃⲏⲣ . ϩⲱⲱⲕ ⲟⲛ ⲛⲧⲉⲡⲛⲟⲩⲧⲉ .
English: And he said unto me, ' Thou art a friend (?) of God.'
Text: Life of Onnophrius part 1
Coptic: ⲁⲓϩⲙⲟⲟⲥ ⲟⲛ ⲙⲡⲉϥⲙⲧⲟ ⲉⲃⲟⲗ . ⲁⲩⲱ ⲁⲓⲡⲁⲣⲁⲕⲁⲗⲉⲓ ⲙⲙⲟϥ . ⲉⲧⲣⲉϥϫⲱ ⲉⲣⲟⲓ ⲙⲡⲉϥⲣⲁⲛ .
English: And I sat down before him, and I conjured him to tell me his name.
Text: Life of Onnophrius part 1
Coptic: ⲛⲧⲟϥ ⲇⲉ ⲡⲉϫⲁϥ ⲛⲁⲓ ϫⲉⲟⲛⲛⲟⲫⲣⲓⲟⲥ ⲡⲉ ⲡⲁⲣⲁⲛ . ⲁⲩⲱ ⲉⲓⲥ ⲥⲉ ⲛⲣⲟⲙⲡⲉ ϯϣⲟⲟⲡ ϩⲛϯⲉⲣⲏⲙⲓⲁ . ⲉⲓⲙⲟⲟϣⲉ ϩⲛⲛⲧⲟⲟⲩ ⲛⲧϩⲉ ⲛⲛⲉⲑⲏⲣⲓⲟⲛ . ⲁⲩⲱ ⲙⲡⲓⲛⲁⲩ ⲉⲣⲱⲙⲉ ⲉⲓⲥⲟⲟⲩⲛ ⲙⲙⲟϥ .
English: And he said unto me, 'Onnophrios is my name. And behold, I have lived in this desert for sixty years. I wander about in the mountains like the wild animals, and I never see any man who recognizeth me.
Text: Life of Onnophrius part 1
Coptic: ⲉⲓϣⲟⲟⲡ ⲇⲉ ϩⲛⲟⲩⲥⲟⲟⲩϩⲥ ⲙⲙⲟⲛⲁⲭⲟⲥ ϩⲙⲡⲧⲟⲟⲩ ⲛϣⲙⲟⲩⲛ ⲛⲧⲉⲑⲏⲃⲁⲓⲥ .
English: I lived at one time in a habitation of monks, in the mountain of Shmun of the Thebaid.
Text: Life of Onnophrius part 1
Coptic: ⲡⲣⲁⲛ ⲇⲉ ⲛⲧϩⲉⲛⲉⲉⲧⲉ ⲉⲧⲙⲙⲁⲁⲩ ⲡⲉ ⲉⲣⲏⲧⲉ .
English: And the name of that monastery was Erete.
Text: Life of Onnophrius part 1
Coptic: ⲉⲛⲟ ⲛⲟⲩϩⲏⲧ ⲛⲟⲩⲱⲧ ⲙⲛⲛⲉⲛⲉⲣⲏⲩ ϩⲓⲟⲩⲥⲟⲡ . ⲉⲣⲉϯⲣⲏⲛⲏ ϣⲟⲟⲡ ϩⲛⲧⲉⲛⲙⲏⲏⲧⲉ . ⲉⲛϣⲟⲟⲡ ϩⲛⲟⲩⲉⲥⲩⲭⲓⲁ ⲙⲛⲛⲉⲛⲉⲣⲏⲩ . ⲉⲛϯⲉⲟⲟⲩ ⲙⲡⲛⲟⲩⲧⲉ .
English: We all lived together, and each of us was of the same mind, and peace dwelt in our midst. We lived with each other a life of quiet contemplation, and we ascribed glory unto God.
Text: Life of Onnophrius part 1
Coptic: ⲁⲛⲟⲕ ⲇⲉ ⲛⲉⲓⲟ ⲛⲟⲩϣⲏ ⲛⲣⲟⲉⲓⲥ ⲛⲙⲙⲁⲩ . ⲉⲓϫⲓⲥⲃⲱ ⲛⲕⲱⲧ ⲙⲡⲛⲟⲩⲧⲉ ⲉⲃⲟⲗ ϩⲓⲧⲟⲟⲧⲟⲩ . ⲛϩⲉⲛⲛⲟϭ ⲛⲧⲉⲗⲓⲟⲥ . ⲛⲉ ⲛⲧϩⲉ ⲛⲛⲁⲅⲅⲉⲗⲟⲥ ⲙⲡϫⲟⲉⲓⲥ .
English: And I passed nights in vigil with them, and I learned the rules of God from them; and their chief men were perfect even as the angels of the Lord.
Text: Life of Onnophrius part 1
Coptic: ⲁⲓⲥⲱⲧⲙ ⲉⲩϣⲁϫⲉ ⲉⲧⲃⲉⲡⲉⲛⲉⲓⲱⲧ ϩⲏⲗⲓⲁⲥ ⲡⲉⲑⲉⲥⲃⲓⲧⲏⲥ . ϫⲉⲛⲧⲁϥϭⲙϭⲟⲙ ϩⲙⲡⲛⲟⲩⲧⲉ ⲛϯϩⲉ ⲧⲏⲣⲥ . ⲉϥϣⲟⲟⲡ ϩⲙⲡⲉⲓϫⲁⲓⲉ .
English: And I heard them speaking about our father Elijah, the Tishbite, and saying that he was wholly powerful in God while he lived in this desert .
Text: Life of Onnophrius part 1
Coptic: ⲁⲩⲱ ⲓⲱϩⲁⲛⲛⲏⲥ ⲡⲃⲁⲡϯⲥⲧⲏⲥ . ⲡⲉⲧⲉⲙⲡϥⲧⲱⲟⲩⲛ ϩⲙⲡⲉϫⲡⲟ ⲛⲛⲉϩⲓⲟⲟⲙⲉ . ⲛϭⲓⲡⲉⲧⲟ ⲛⲛⲟϭ ⲉⲣⲟϥ . ⲉϥϣⲟⲟⲡ ϩⲛⲛϫⲁⲓⲉ . ϣⲁⲡⲉϩⲟⲟⲩ ⲙⲡⲉϥⲟⲩⲱⲛϩ ⲉⲃⲟⲗ ϩⲙⲡⲓⲥⲣⲁⲏⲗ .
English: John the Baptist also, than whom of all those who have been born of women none hath arisen who is greater than he. He lived in the desert-places until the day of his manifestation before Israel.
Text: Life of Onnophrius part 1
Coptic: ⲡⲉϫⲁⲓ ⲛⲁⲩ ϫⲉⲛⲁⲉⲓⲟⲟⲧⲉ . ⲟⲩⲕ ⲟⲩⲛ ⲛⲉⲧϩⲙⲡϫⲁⲓⲉ . ⲥⲉⲥⲟⲧⲡ ⲛϩⲟⲩⲟ ⲉⲣⲟⲛ .
English: And I said unto them: My fathers, are not then those who are in the desert more excellent than we are?
Text: Life of Onnophrius part 1
Coptic: ⲁⲛⲟⲛ ⲅⲁⲣ ⲉⲓⲥϩⲏⲏⲧⲉ ⲧⲛⲛⲁⲩ ⲉⲛⲉⲛⲉⲣⲏⲩ ⲙⲙⲏⲛⲉ . ⲁⲩⲱ ⲧⲛⲥⲟⲟⲩϩ ⲛⲥⲩⲛⲁⲝⲓⲥ ϩⲓⲟⲩⲥⲟⲡ .
English: For behold, we see each other daily, and we partake of the Sacrament together.
Text: Life of Onnophrius part 1
Coptic: ⲉⲛϣⲁⲛϩⲕⲟ . ⲧⲛϩⲏⲩ ⲉϩⲣⲉ ⲉϥⲥⲃⲧⲱⲧ ⲛⲁⲛ .
English: When we are hungry we make use of the food which is prepared for us.
Text: Life of Onnophrius part 1
Coptic: ⲉⲛϣⲁⲛⲉⲓⲃⲉ . ⲧⲛϩⲏⲩ ⲉⲙⲟⲟⲩ ⲉⲥⲱ .
English: When we are thirsty we take water to drink.
Text: Life of Onnophrius part 1
Coptic: ⲉⲛϣⲁⲛⲣⲁⲧϭⲟⲙ ϣⲁⲩϯⲧⲟⲟⲧⲛ . ϩⲓⲧⲛⲛⲉⲛⲥⲛⲏⲩ .
English: When we are weak our brethren reach out their hands to help us,
Text: Life of Onnophrius part 1
Coptic: ⲁⲩⲱ ⲉⲛϣⲁⲛⲉⲡⲓⲑⲩⲙⲉⲓ ⲉⲩⲥⲕⲉⲩⲟⲥ ⲉⲟⲩⲟⲙϥ . ⲧⲛⲇⲓⲁⲕⲱⲛⲉⲓ ⲙⲙⲟϥ ⲛⲛⲉⲛⲉⲣⲏⲩ ⲉⲧⲃⲉⲟⲩⲁⲅⲁⲡⲏ . ⲛⲧⲉⲡⲛⲟⲩⲧⲉ .
English: and when we wish for the loan of a vessel to eat from we make use of those belonging to each other, for the love of God.
Text: Life of Onnophrius part 2
Coptic: ⲉⲣⲉⲛⲉⲧϣⲟⲟⲡ ϩⲙⲡϫⲁⲓⲉ ⲉⲧⲃⲉⲡⲛⲟⲩⲧⲉ ⲛⲁϩⲉ ⲉⲣⲱⲙⲉ ⲧⲱⲛ . ⲉⲣϣⲁⲛⲟⲩⲑⲗⲓⲯⲓⲥ ⲧⲁϩⲟⲟⲩ .
English: But where shall those who are living in the desert, for God's sake, find a man if trouble come upon them?
Text: Life of Onnophrius part 2
Coptic: ⲏ ⲉⲩϣⲁⲛϩⲕⲟ ⲉⲩⲛⲁϩⲉ ⲉⲧⲣⲟⲫⲏ ⲧⲱⲛ .
English: If they are hungry where can they find food?
Text: Life of Onnophrius part 2
Coptic: ⲉⲩϣⲁⲛⲉⲓⲃⲉ ⲉⲩⲛⲁϩⲉ ⲉⲙⲟⲟⲩ ⲧⲱⲛ ⲉⲥⲱ .
English: If they are thirsty where can they find water to drink?
Text: Life of Onnophrius part 2
Coptic: ⲧⲁⲣⲭⲏ ⲅⲁⲣ ⲉⲩⲛⲁⲃⲱⲕ . ⲉⲧⲁⲛⲁⲭⲱⲣⲓⲥⲓⲥ . ϣⲁⲩⲣⲁϣⲉ ⲉⲙⲁⲧⲉ . ⲉⲧⲃⲉⲡⲉϩⲕⲟ ⲙⲛⲡⲉⲓⲃⲉ . ⲙⲛⲙⲡⲟⲗⲓⲧⲉⲓⲁ . ⲉⲧⲑⲏⲧ .
English: When they begin to lead the life of the anchorite they rejoice exceedingly because of hunger, and thirst, and the excellence of their manner of life.
Text: Life of Onnophrius part 2
Coptic: ⲛⲧⲉⲡⲡⲁⲛⲧⲩⲕⲓⲙⲉⲛⲟⲥ . ⲉⲧϯ ⲛⲙⲙⲁⲩ . ⲉⲧⲣⲉϥⲡⲉⲓⲣⲁⲍⲉ ⲙⲙⲟⲟⲩ ⲛϩⲏⲧⲟⲩ . ⲉⲛϥⲟⲩⲱϣ ⲁⲛ ⲉⲧⲣⲉⲩϭⲱ ϩⲛⲧⲁⲛⲁⲭⲱⲣⲓⲥⲓⲥ . ⲉϥⲥⲟⲟⲩⲛ ϫⲉⲟⲩⲛⲟϭ ⲡⲉ ⲡⲃⲉⲉⲕⲉ . ⲉⲧⲟⲩⲛⲁϫⲓⲧϥ ⲛⲧⲟⲟⲧϥ ⲙⲡⲛⲟⲩⲧⲉ . ⲉⲩϣⲁⲛⲉⲓ ⲉⲃⲟⲗ ϩⲛⲥⲱⲙⲁ .
English: And the Adversary who fighteth with them to tempt them thereby doth not wish them to continue the life of the anchorite, for he knoweth that the reward is great which they will receive from God when they shall come forth from the body.
Text: Life of Onnophrius part 2
Coptic: ⲙⲡⲛⲁⲩ ⲙⲙⲁⲧⲉ ⲉⲧⲟⲩⲛⲁϩⲩⲡⲟⲙⲉⲓⲛⲉ . ϣⲁⲣⲉⲙⲙⲛⲧϣⲁⲛϩⲧⲏϥ ⲙⲡⲛⲟⲩⲧⲉ ⲧⲁϩⲟⲟⲩ . ϣⲁϥⲧⲣⲉⲛⲁⲅⲅⲉⲗⲟⲥ . ⲇⲓⲁⲕⲱⲛⲉⲓ ⲛⲁⲩ ⲛⲧⲉⲩⲧⲣⲟⲫⲏ . ⲛϥⲉⲓⲛⲉ ⲛⲁⲩ ⲙⲡⲙⲟⲟⲩ ⲉⲃⲟⲗ . ϩⲛⲟⲩⲡⲉⲧⲣⲁ 
English: When they are preaching ascetic labours the compassion of God cometh upon them, and He maketh the angels to serve them in respect of their food, and He bringeth for them water out of the rock.
Text: Life of Onnophrius part 2
Coptic: ϥⲥⲏϩ ⲅⲁⲣ ϩⲛⲏⲥⲁⲓⲁⲥ . ϫⲉⲛⲉⲧϩⲩⲡⲟⲙⲉⲓⲛⲉ . ⲉⲡϫⲟⲉⲓⲥ ⲛⲁϣⲓⲃⲉ ⲛⲧⲉⲩϭⲟⲙ .
English: For it is written in Isaiah, Those who abide patiently in the Lord shall renew their strength.
Text: Life of Onnophrius part 2
Coptic: ⲥⲉⲛⲁⲣⲉⲧⲧⲛϩ ⲛⲧϩⲉ ⲛⲛⲓⲁⲉⲧⲟⲥ .
English: They shall spread out their wings like the eagles in flight.
Text: Life of Onnophrius part 2
Coptic: ⲥⲉⲛⲁⲡⲱⲧ ⲛⲥⲉⲧⲙϩⲉ .
English: They shall fly away and shall not fall.
Text: Life of Onnophrius part 2
Coptic: ⲥⲉⲛⲁⲙⲟⲟϣⲉ ⲛⲥⲉⲧⲙϩⲕⲟ .
English: They shall journey and shall not suffer hunger.
Text: Life of Onnophrius part 2
Coptic: ⲁϥϫⲟⲟⲥ ϫⲉⲥⲉⲛⲁⲛⲡⲙⲟⲟⲩ ⲛⲁⲩ ⲉⲃⲟⲗ ϩⲛⲟⲩⲡⲉⲧⲣⲁ .
English: He saith, Water shall be brought to them out of the rock.
Text: Life of Onnophrius part 2
Coptic: ⲉⲩϣⲁⲛϩⲕⲟ . ⲇⲉ ⲟⲛ ϣⲁϥⲧⲣⲉⲛⲃⲟⲧⲁⲛⲏ ⲉⲧϩⲛⲧⲥⲱϣⲉ . ϩⲗⲟϭ ϩⲛⲧⲉⲩⲧⲁⲡⲣⲟ . ⲛⲧϩⲉ ⲛⲟⲩⲉⲃⲓⲱ . ⲉϥϩⲟⲗϭ
English: When they suffer hunger He will make the grass which is in the field to be sweet to their mouths, even as honey is sweet.
Text: Life of Onnophrius part 2
Coptic: ⲉⲣϣⲁⲛⲟⲩⲑⲗⲓⲯⲓⲥ . ⲧⲁϩⲟⲟⲩ ⲏ ⲛⲧⲉⲟⲩⲕⲓⲛⲇⲩⲛⲟⲥ . ⲧⲱⲟⲩⲛ ⲉϫⲱⲟⲩ . ⲛⲧⲉⲩⲛⲟⲩ ϣⲁⲩⲡⲱⲣϣ ⲛⲛⲉⲩϭⲓϫ ⲉⲃⲟⲗ ⲛⲥⲉϣⲗⲏⲗ . ⲉⲡⲣⲣⲟ ⲓⲏⲥⲟⲩⲥ . ϣⲁⲛⲧⲉⲧⲉϥⲃⲟⲏⲑⲓⲁ ⲧⲁϩⲟⲟⲩ ϩⲛⲟⲩϭⲉⲡⲏ . ⲛϥϫⲟⲟⲩ ⲉⲃⲟⲗ ⲛⲧⲉⲩⲛⲟⲩ ⲛϥϫⲟⲟⲣⲟⲩ ⲉⲃⲟⲗ ⲉⲧⲃⲉⲡⲥⲟⲟⲩⲧⲛ ⲙⲡⲉⲩϩⲏⲧ . ⲉϩⲟⲩⲛ ⲉⲣⲟϥ .
English: If tribulation come upon them, or danger rise up against them, straightway they spread out their hands and they pray to the King Jesus until there cometh to them speedily His help which He sendeth forth, and straightway He strengtheneth them because of the integrity of their heart in respect to Him.
Text: Life of Onnophrius part 2
Coptic: ⲙⲡⲉⲕⲥⲱⲧⲙ ⲛⲧⲟⲕ ⲉⲡⲉⲧⲥⲏϩ . ϫⲉⲡϫⲟⲉⲓⲥ ⲛⲁⲕⲱ ⲛⲥⲱϥ ⲁⲛ . ⲙⲡⲉϥⲗⲁⲟⲥ . ⲁⲩⲱ ϫⲉⲧϩⲩⲡⲟⲙⲟⲛⲏ . ⲙⲡⲉⲃⲓⲏⲛ ⲛⲁϩⲉ ⲉⲃⲟⲗ ⲁⲛ ϣⲁⲡⲧⲏⲣϥ .
English: Hast thou never heard that which is written, The Lord will not forsake His people, and the patient endurance of the miserable man shall not fail utterly?
Text: Life of Onnophrius part 2
Coptic: ⲁⲩⲱ ⲟⲛ ϫⲉⲁⲡϩⲏⲕⲉ ⲱϣ ⲉⲃⲟⲗ .
English: And again, the poor man crieth out,
Text: Life of Onnophrius part 2
Coptic: ⲁⲡϫⲟⲉⲓⲥ ⲥⲱⲧⲙ ⲉⲣⲟϥ
English: and the Lord heareth him,
Text: Life of Onnophrius part 2
Coptic: ⲁϥⲧⲟⲩϫⲟϥ ⲉⲃⲟⲗ ϩⲛⲛⲉϥⲑⲗⲓⲯⲓⲥ ⲧⲏⲣⲟⲩ .
English: and delivereth him in all his tribulations.
Text: Life of Onnophrius part 2
Coptic: ⲉⲣⲉⲡⲛⲟⲩⲧⲉ . ϯ ⲙⲡⲟⲩⲁ ⲡⲟⲩⲁ ⲕⲁⲧⲁⲡϩⲓⲥⲉ . ⲉⲧⲉϥⲛⲁϣⲟⲡϥ .
English: The Lord giveth unto every man according to what he hath suffered.
Text: Life of Onnophrius part 2
Coptic: ⲛⲁⲓⲁⲧϥ ⲙⲡⲉⲧⲛⲁⲉⲓⲣⲉ ⲙⲡⲟⲩⲱϣ ⲙⲡⲛⲟⲩⲧⲉ . ϩⲓϫⲙⲡⲕⲁϩ .
English: Blessed is the man who shall do the will of God upon the earth!
Text: Life of Onnophrius part 2
Coptic: ϯϫⲱ ⲙⲙⲟⲥ ⲛⲁⲕ ϫⲉⲛⲁⲅⲅⲉⲗⲟⲥ ⲛⲁⲇⲓⲁⲕⲱⲛⲉⲓ ⲉⲣⲟϥ . ϫⲓⲛⲉϥϩⲙⲡⲥⲱⲙⲁ . ⲛⲥⲉϭⲱ ⲉⲩⲥⲟⲗⲥⲗ ⲙⲙⲟϥ . ⲛⲛⲁⲩ ⲛⲓⲙ . ϩⲛⲛⲉϥⲁⲛⲁⲅⲕⲏ .
English: I say unto thee that the angels shall serve him from the time when he entereth the body, and they shall comfort him at all times in his need.
Text: Life of Onnophrius part 2
Coptic: ⲁⲛⲟⲕ ⲇⲉ ⲡⲥⲟⲛ ⲛⲧⲉⲣⲓⲥⲱⲧⲙ ⲉⲛⲁⲓ ⲉⲃⲟⲗ ϩⲓⲧⲟⲟⲧⲟⲩ ⲛⲛⲉⲓⲧⲉⲗⲉⲓⲟⲥ ⲛⲧⲉⲡⲛⲟⲩⲧⲉ . ⲁⲩⲣⲧϩⲉ ⲛⲟⲩⲉⲃⲓⲱ . ⲉϥϩⲟⲗϭ ϩⲙⲡⲁϩⲏⲧ .
English: And to me, your brother, when I had heard these things from these perfect men of God, they became like unto honey, which is sweet in my belly,
Text: Life of Onnophrius part 2
Coptic: ⲁⲩⲱ ⲁⲩⲛⲟϭ ⲛⲁⲓⲥⲑⲏⲥⲓⲥ . ϣⲱⲡⲉ ϩⲙⲡⲁⲥⲁ ⲛϩⲟⲩⲛ .
English: and a mighty ecstasy took place within me,
Text: Life of Onnophrius part 2
Coptic: ⲁⲓⲣⲧϩⲉ ⲛⲛⲉⲛⲧⲁⲡⲉⲩⲛⲟⲩⲥ . ⲡⲱⲱⲛⲉ ⲉⲡⲕⲉⲁⲓⲱⲛ .
English: and I became like unto those whose minds are carried away into another world.
Text: Life of Onnophrius part 2
Coptic: ⲁⲓⲧⲱⲟⲩⲛ ⲛⲧⲉⲩⲛⲟⲩ
English: And I rose up straightway,
Text: Life of Onnophrius part 2
Coptic: ⲁⲓϥⲓ ⲛϩⲉⲛⲕⲟⲩⲓ ⲛⲟⲉⲓⲕ . ⲛⲙⲙⲁⲓ ⲛⲁⲡϣⲁⲩ ⲛϥⲧⲟⲟⲩ ⲛϩⲟⲟⲩ ⲙⲙⲟⲟϣⲉ . ⲉⲧⲣⲁⲟⲩⲱⲙ ⲛϩⲏⲧⲟⲩ . ϣⲁⲡⲙⲁ ⲉⲧⲉⲣⲉⲡϫⲟⲉⲓⲥ ⲛⲁⲧⲟϣⲧ ⲉⲣⲟϥ .
English: and I took a few bread cakes with me, sufficient for the four days' journey, so that I might eat of them until I arrived at the place which God should appoint for me.
Text: Life of Onnophrius part 2
Coptic: ⲛⲧⲉⲣⲓⲉⲓ ⲇⲉ ⲉⲃⲟⲗ ϩⲛⲧⲁϩⲉⲛⲉⲉⲧⲉ . ⲁⲓϭⲱϣⲧ
English: ``And when I had come forth from the monastery I looked,
Text: Life of Onnophrius part 2
Coptic: ⲁⲓⲛⲁⲩ ⲉⲩⲟⲩⲟⲉⲓⲛ ⲙⲡⲁⲙⲧⲟ ⲉⲃⲟⲗ .
English: and I saw a being of light before me,
Text: Life of Onnophrius part 2
Coptic: ⲁⲓⲣϩⲟⲧⲉ
English: and I was afraid,
Text: Life of Onnophrius part 2
Coptic: ⲁⲓⲙⲉⲉⲩⲉ ϩⲙⲡⲁϩⲏⲧ . ⲉⲧⲣⲁⲕⲁⲁⲧ ⲉⲡⲁϩⲟⲩ . ⲉⲡⲧⲟⲡⲟⲥ ⲉⲛⲉⲓ ⲛϩⲏⲧϥ ⲛϣⲟⲣⲡ . ⲧⲁϭⲱ ⲛⲧϩⲉ ⲉⲛⲉⲓⲟ ⲙⲙⲟⲥ .
English: and I thought in my mind that I would turn back to the place to which I came first of all, and remain there(?).
Text: Life of Onnophrius part 2
Coptic: ⲛⲧⲉⲣϥⲉⲓⲙⲉ ⲇⲉ ϫⲉⲁⲓⲣϩⲟⲧⲉ . ⲡⲉϫⲁϥ ⲛⲁⲓ ϫⲉⲙⲡⲣϩⲟⲧⲉ .
English: And when he knew that I was afraid, he said unto me, `Fear not,
Text: Life of Onnophrius part 2
Coptic: ⲁⲛⲟⲕ ⲡⲉ ⲡⲁⲅⲅⲉⲗⲟⲥ ⲉⲧϭⲁⲗⲏⲩ ⲉⲣⲟⲕ . ⲉⲧⲙⲟⲟϣⲉ ⲛⲙⲙⲁⲕ . ϫⲓⲛⲧⲉⲕⲙⲛⲧⲕⲟⲩⲓ .
English: for I am the angel that dwelleth with thee, and that hath travelled with thee from thy childhood;
Text: Life of Onnophrius part 2
Coptic: ϯⲟⲓⲕⲟⲛⲟⲙⲓⲁ ⲧⲁⲓ ⲛⲧⲁⲡϫⲟⲉⲓⲥ . ⲧⲟϣⲥ ⲉⲣⲟⲕ . ⲕⲛⲁϫⲡⲉ ϫⲱⲕⲥ ⲉⲃⲟⲗ .
English: this stewardship, which the Lord hath appointed to thee, thou shalt be able to fulfil.'
Text: Life of Onnophrius part 2
Coptic: ⲛⲧⲉⲣⲓⲉⲓ ⲇⲉ ⲉϩⲟⲩⲛ ⲉⲡⲧⲟⲟⲩ . ⲁⲓⲙⲟⲟϣⲉ ϩⲙⲡϫⲁⲓⲉ ⲉⲛⲁⲥⲟⲟⲩ ⲙⲙⲏⲗⲓⲟⲛ ⲛⲥⲁϣϥ
English: ``And when I had come into the mountain, and I had journeyed in the desert for six or seven miles,
Text: Life of Onnophrius part 2
Coptic: ⲁⲓⲛⲁⲩ ⲉⲩⲥⲡⲩⲗⲁⲓⲟⲛ
English: I saw a cave,
Text: Life of Onnophrius part 2
Coptic: ⲁⲓⲣⲁⲕⲧ ⲉϫⲱϥ . ϫⲉⲉⲓⲉⲛⲁⲩ ϫⲉⲟⲩⲛⲣⲱⲙⲉ ⲛϩⲏⲧϥ .
English: and I turned towards it, for I saw that there was a man inside it.
Text: Life of Onnophrius part 2
Coptic: ⲁϥⲉⲓ ⲛⲁⲓ ⲉⲃⲟⲗ ⲛϭⲓⲟⲩⲛⲟϭ ⲛϩⲁⲅⲓⲟⲥ . ⲛⲧⲉⲡⲛⲟⲩⲧⲉ . ⲉⲛⲉⲥⲱϥ ϩⲙⲡⲉϥⲥⲙⲟⲧ . ⲉⲣⲉⲟⲩⲛⲟϭ ⲛⲭⲁⲣⲓⲥ ϩⲓⲣⲙⲡⲉϥϩⲟ .
English: And a very great saint of God came out to me; now this form (or, behaviour) was goodly, and there was a fine graciousness over his countenance.
Text: Life of Onnophrius part 2
Coptic: ⲛⲧⲉⲣⲓⲛⲁⲩ ⲇⲉ ⲉⲣⲟϥ ⲁⲓⲟⲩⲱϣⲧ ⲛⲁϥ .
English: And when I had seen him, I made obeisance unto him.
Text: Life of Onnophrius part 2
Coptic: ⲛⲧⲟϥ ⲇⲉ ⲁϥⲧⲟⲩⲛⲟⲥⲧ
English: And he raised me up,
Text: Life of Onnophrius part 2
Coptic: ⲁϥⲁⲥⲡⲁⲍⲉ ⲙⲙⲟⲓ .
English: and he saluted me,
Text: Life of Onnophrius part 2
Coptic: ⲡⲉϫⲁϥ ⲛⲁⲓ ϫⲉⲛⲧⲟⲕ ⲡⲉ ⲟⲛⲛⲟⲫⲣⲓⲟⲥ ⲡⲁϣⲃⲏⲣⲣϩⲱⲃ ϩⲙⲡϫⲟⲉⲓⲥ .
English: and he said unto me, `Thou art Onnophrios, my fellow worker in the Lord;
Text: Life of Onnophrius part 2
Coptic: ⲁⲙⲟⲩ ⲉϩⲟⲩⲛ
English: Come in.